**Acta d’Inspecció núm.** **0550000093**

A *Sant Pol de Mar* el dia 23/11/2016

Nom i cognoms de l’/la inspector/a *Ruth Valls Ruiz*

Establiment / servei o entitat *Lar d’Avis Sant Pol*

Adreça *c/ Antoni Sauleda, 32, baixos*

Telèfon del servei *93760014* email *info@llarsantpol.com*

Titular *Cusan Sant Pol, S.L* NIF *B63946529*

i en presència d*’Anna Cussó Sanclimens* DNI núm. *77317685B*

en qualitat de: [ ]  propietari/ària [ ]  representant legal [ ]  empleat/da X Directora

 X s’efectua la visita d’inspecció que s’inicia a les *9.40* hores i finalitza a les *15.20* hores

 [ ]  s’efectua la compareixença que s’inicia a les  hores i finalitza a les  hores

**Observacions del/de la representant de l’establiment/servei o entitat**

**Cal adoptar les mesures correctives pertinents per tal d’adequar-se a la normativa vigent en els terminis de:**

**RESULTATS DE LA INSPECCIÓ:**

Visito d’ofici la residència Llar d’Avis Sant Pol per tal de fer-ne el seguiment i comprovar l’estat dels residents.

Un cop m’identifico com a inspectora de serveis socials de la Generalitat de Catalunya, atén la visita la Sra. Anna Cussó, en qualitat de directora, qui signa l’acta que estenc.

Actualment, hi ha 42 residents (21 en plaça pública), 1 usuari de centre de dia i 1 usuari de SAD.

Durant la visita hi ha els següents professionals, a més de la directora: 1 infermera que és la RHS, 1 fisoterapeuta, 1 treballadora social, 4 auxiliars de geriatria (amb horari de 7.30 a 19.30h, d’11 a 23h, de 8.30 a 20.30 h i una de reforç de 7 a 14.30 h). 1 cuinera, 1 ajudant de cuina,1 netejadora i 1 de manteniment.

CONDICIONS MATERIALS

1. No hi ha canvis en la distribució i configuració dels espais respecte de la darrera visita efectuada (9/11/15).
2. La càrrega dels extintors ha estat revisada el passat mes de juliol.
3. El servei higiènic que hi ha a la planta baixa, al costat del menjador que hi ha a la part de baix, no disposa de sistema d’avís. A.2-4.7 Ordre 15/07/87 (D.T.205/2015).
4. Com a millores efectuades han folrat amb parquet la meitat baixa de les parets dels passadissos. Tenen previst adquirir peces per elevar les cadires en alguns casos com a alternativa a la contenció mecànica. Han canviat la TV del menjador, han instal·lat més càmeres de seguretat en espais comuns. Em mostren pressupost de 1677 euros on està previst fer millores materials com banc de ferro, portes d’alumini, xapa d’acer inoxidable per part inferior de porta. M’informa la directora que també té previst canviar les butaques ergonòmiques com a alternativa de contenció ja que van sortir defectuoses i estan espatllades.
5. Els dormitoris disposen de cortina separadora per preservar la intimitat dels residents.
6. Els calaixos de les tauletes de nit disposen d’agafadors. El mobiliari dels dormitoris es troba en correctes condicions.
7. Han reparat la porta de servei higiènic d’ús comú de la 1a planta.
8. Les condicions de manteniment i d’higiene del centre són correctes.

CONDICIONS FUNCIONALS

1. Assessoro respecte de les mesures de contenció per a que puguin reduir-se el número d’aquestes i de la importància de poder rebre formació al respecte. La directora m’informa que properament faran un curs en què tractaran aquesta qüestió.

Les prescripcions mèdiques de contenció que reviso són correctes. Indico que també cal la prescripció de les baranes en els casos de les persones que presenten deteriorament cognitiu i no poden manifestar la seva voluntat de tenir-les posades.

1. Cal refer les programacions de menús de manera que hi quedin inclosos tots els àpats (esmorzar, dinar amb postra, berenar, sopar amb postra, ressopó si és el cas) així com ha de constar el gramatge dels nutrients i el valor calòric diari. També la programació de la dieta triturada ha de ser de dilluns a diumenge i amb el mateix contingut explicitat. Art. 97 d) Llei 12/2007 serveis socials.

Comprovo en l’àpat del dinar que les quantitats són suficients.

1. No s’han observat estris d’higiene personal sense identificar i/o bruts en els serveis higiènics dels dormitoris compartits ni en els d’ús comú.
2. La RHS m’informa que hi ha 1 persona que té UPP de grau II. Sol·licito el corresponent registre de cures si bé no hi consta la periodicitat en què s’ha de fer el tractament ni el registre conforme s’ha realitzat la cura. Art. 18.10 D.284/96.
3. Han canviat tots els matalassos del centre.
4. Reviso a tall de mostra la prescripció de la medicació d’alguns residents i comprovo que es troba actualitzada i que coincideix amb la preparació que fan a farmàcia.
5. Indico que cal comunicar a fiscalia o al jutjat la guarda de fet dels residents que ho precisen. Informo al respecte i facilito model per a fer la comunicació esmentada. Art. 18.8 D.284/96.
6. Assessoro respecte dels PIAI per a que siguin més personalitzats i incloguin no només les necessitats de les persones, sinó també les capacitats, preferències, gustos, desitjos, pors,...i les activitats concretes per a poder assolir els objectius que es marquen de manera interdisciplinar amb cada resident, així com la periodicitat i el professional o professionals que s’encarregaran de cada acció concreta.
7. Estan fent el canvi de programa informàtic. Ara posaran en funcionament el programa “Gestión de residencias”.

**RESULTATS DE LA INSPECCIÓ:**

Per tal de completar la visita d’inspecció feta en/l’ servei/establiment Llar d’Avis Sant Pol , i d’acord amb l’article 7.4 de la Llei 16/1996, de 26 de novembre, reguladora de les actuacions inspectores, us requereixo perquè aporteu documentació, marcada amb una <<X>> i que figura al full núm 6 de l’acta:

X mitjançant qualsevol dels mitjans previstos a l’art. 16.4 de la Llei 39/2015, d’1 d’octubre, del procediment administratiu comú de les administracions públiques en el termini de 10 dies.

[ ]  mitjançant compareixença el dia       a les       hores      .al Departament de Treball, Afers Socials i Famílies, Servei d’Inspecció i Registre, Passeig Taulat núm. 266-270, 9a planta.

     ,

El fet de no comparèixer o no aportar la documentació requerida pot comportar la infracció greu prevista a l’art 97.i del text consolidat de la Llei 12/2007, d’11 d’octubre, de serveis socials.

 X Llista de treballadors que especifiqui la dedicació d’atenció directa/indirecta

 [ ]  TC1 i TC2 de l’últim mes cotitzat o últim rebut d’autònoms de la Seguretat Social

 X Informe de la vida laboral de l’empresa.

 X Contracte laboral o mercantil amb l’horari de dedicació setmanal del personal que no consta en el l’informe de vida laboral.

 [ ]  Còpia de les factures lliurades per serveis professionals.

 X Quadre d’horari setmanal del personal

 [ ]  Fotocòpia del títol/diploma de personal qualificat

 [ ]  Reglament de règim interior

 X Llista de tots els usuaris del servei amb deteriorament cognitiu moderat o sever (MEC < 22) i indicació dels que porten contenció amb la indicació del tipus, horari d’utilització, data de l’inici i motiu.

 X Llista d’usuaris èxitus l’any anterior

 X Llista d’usuaris/àries amb data d’ingrés i quota mensual especificant si ocupa plaça pública o privada així com grau de dependència.

 [ ]  Contracte assistencial subscrit amb els/les usuaris/àries

 [ ]  Informe mèdic de les persones residents amb els requisits de l’art. 7.2 del Decret 284/1996 i modificat per Decret 176/2000

 X Comunicació al Jutjat o a la Fiscalia de les guardes de fet assumides pel director/a

 [ ]  Justificació mèdica en el supòsit de les persones residents immobilitzats/des

 [ ]  Expedient assistencial

 X Acreditació del/de la responsable/a higiènicsanitari i el/la director/a de l’establiment

 [ ]  Programes individuals

 [ ]  Protocols

 [ ]  Registres

 [ ]  Programació anual d’activitats

 [ ]  Còpia de les factures lliurades a les persones usuàries

 X Pòlissa d’assegurança (de responsabilitat civil i d’accidents de les persones usuàries i del personal), i document que n’acrediti la vigència

 [ ]  Acta de revisió d’instal·lacions de gas

 [ ]  Còpia de les sol·licituds de la valoració de la dependència de les persones amb guarda de fet que ha assumit el director/a tècnic/a

 X Pla de formació 2015 i 2016 amb el nom del curs, hores i personal que ha assistit.